open-index/open-wikipedia-markdown huggingface dataset:
RMS Mauretania

**RMS Mauretania** oli brittiläinen linjalaiva, jonka rakensi Cunard Line -varustamolle Swan Hunter & Wigham Richardson Wallsendin telakalla Newcastle upon Tynessa, ja se laskettiin vesille 20. tammikuuta 1906. Alus oli RMS ''Lusitanian'' sisarlaiva ja valmistuttuaan maailman suurin ja nopein laiva.

Alus oli 790 jalkaa (240,8 m) pitkä ja 88 jalkaa (26,8 m) leveä, ja sen bruttopaino oli 31&nbsp;938 tonnia. Aluksen pääkoneina oli neljä Parsons-tyyppistä höyryturbiinia, jotka pyörittivät neljää pronssipotkuria. Aluksen normaali risteilynopeus oli 25 solmua (46 km/h), joten alus oli esimerkiksi ''Titanicia'' nopeampi. Savupiippuja oli neljä.

Matkustajapaikkoja laivalla oli täsmälleen yhtä paljon kuin RMS ''Lusitanialla'', 2&nbsp;165 hengelle:
* 1. luokka: 563
* 2. luokka: 464
* 3. luokka: 1&nbsp;138 (yleensä 3. luokka oli siirtolaisluokka, *steerage*)

RMS *Mauretania* sai haltuunsa vuonna 1909 tavoitellun Sinisen nauhan, joka myönnetään Atlantin nopeimmin ylittäneelle vesialukselle. Se piti nauhaa hallussaan yli 20 vuotta, kunnes Norddeutscher Lloydin Bremen lopulta rikkoi Mauretanian ennätyksen vuonna 1929. 

Ensimmäisen maailmansodan sytyttyä vuonna 1914 *Mauretania* oli joukkojenkuljetus- ja sairaala-aluksena.

Ranskalaisen matkustajalaiva S/S ''Normandien'' voitettua Sinisen nauhan *Mauretania* otti sen viimeisellä Atlantin-ylityksellään takaisin. 

Pian tämän jälkeen *"Atlantin vinttikoira"* -nimellä kutsuttu matkustajalaiva lähti vuonna 1935 viimeiselle matkalleen Rosythiin romutettavaksi.

## Lähteet
Miklós Németh

**Miklós Németh** (s. 23. lokakuuta 1946) on unkarilainen entinen keihäänheittäjä ja olympiavoittaja 1976 Montréalista.

Aktiiviaikoinaan 183-senttinen ja 88-kiloinen Németh oli huippu-urheilija jo toisessa polvessa. Hänen isänsä Imre Németh oli moukarinheiton olympiavoittaja 1948 kisoista. Myös pojasta piti alkujaan tulla isänsä tavoin moukarinheittäjä, mutta moukari lensi vain 59,88 metriä, ja hän päätti vaihtaa lajia.

Ennen Montréalin kisoja eräs suurimmista ennakkosuosikeista oli Suomen Seppo Hovinen, joka ennen kisoja oli heitellyt varmantuntuisesti 90-metrisiä heittoja. Montrealin karsinnassa sekä Németh että Hovinen heittivät hieman alle 90 metriä. Finaalissa Németh kuitenkin heitti jo ensimmäisellä kierroksella uuden maailmanennätystuloksen 94,58, eikä tuohon tulokseen kyennyt kukaan vastaamaan. Lähimmäksi, 6,66 metrin päähän, pääsi Suomen Hannu Siitonen.

Montréalin kultamitali jäi Némethin uran ainoaksi arvokisamitaliksi. Münchenin 1972 olympialaisissa hän sijoittui seitsemänneksi tuloksella 81,98  ja Moskovan 1980 olympialaisissa kahdeksanneksi tuloksella 82,40. EM-kilpailuissa hän sijoittui Budapestissa 1966 viidenneksi tuloksella 79,82, Helsingissä 1971 yhdeksänneksi tuloksella 76,82, Roomassa 1974 seitsemänneksi tuloksella 81,06  sekä Prahassa 1978 kuudenneksi tuloksella 83,58.

## Parhaat tulokset

* 94,58 (1) Montreal 26.7.1976 (Olympialaiset)
* 94,10 (1) Tukholma 4.7.1977
* 92,92 (1) München 17.6.1977
* 92,08 (1) Budapest 16.9.1976
* 91,94 (1) Koblenz 6.7.1977
* 91,38 (1) Budapest 25.6.1975
* 91,24 (1) Helsinki 30.6.1977
* 90,10 (1) Banska Bystrica 25.6.1977
* 89,64 (1) Budapest 6.6.1977
* 89,56 (1) Budapest 6.7.1976

## Lähteet

* 
* 
* 

### Viitteet
Paul Jyrälä

**Paul Olavi ”Pappa” Jyrälä** (9. heinäkuuta 1941 Espoo – 12. heinäkuuta 2007 Järvenpää) oli suomalainen musiikkiäänittäjä ja -miksaaja sekä elokuvien äänisuunnittelija. Äänitekniikan alalla Jyrälä on Suomen elokuvahistorian tunnetuimpia ja arvostetuimpia tekijöitä ja luennoitsijoita.

Jyrälä aloitti uransa Yleisradiossa 1960-luvun alkupuolella, josta siirtyi MTV:hen vuonna 1965. Ensimmäinen hänen äänittämänsä elokuva oli *[[Millipilleri]]* vuodelta 1966. Sitä seurasivat muut 1960-luvun Spede-elokuvat ja muun muassa Jörn Donnerin elokuvat.

Jyrälä kärsi jonkin asteisesta työnarkomaniasta, ja kaivatessaan irtiottoa leipätyöstään hän työskenteli hetken aikaa eri aloilla, muun muassa kalastajana ja rekankuljettajana. Vuodet 1970–1977 Jyrälä toimi musiikkiäänittäjänä Finnvox-studioilla, josta hän siirtyi Love Recordsin studiopäälliköksi vuosiksi 1977–1979. Hän vieraili kuitenkin silloin tällöin myös elokuvaprojekteissa. 1980-luvulla Jyrälä teki äänisuunnittelua suomalaisiin elokuviin, ja on saanut töistään seitsemän Jussi-palkintoa. Hän oli mukana myös muutamissa Hollywood-tuotannoissa, kuten *[[Patriot (elokuva)|Patriot]]* (2000) ja *[[Hannibal (elokuva)|Hannibal]]* (2001 foley editor).

Työntekoa Jyrälä jatkoi aktiivisesti elämänsä loppuun saakka. Viimeiseksi työkseen hän äänitti Samuli Edelmannin virsilevyn Luhangan vanhassa puukirkossa.

Jyrälä valittiin vuonna 1990 ensimmäisenä suomalaisena Yhdysvaltain elokuva-akatemian jäseneksi. Jyrälä kuoli vaikean sairauden uuvuttamana Järvenpäässä 66-vuotiaana heinäkuussa 2007. Jyrälä on haudattu Järvenpään hautausmaalle.

Jyrälän kunniaksi on perustettu yhdistys Pappa Fest ry, joka harjoittaa hyväntekeväisyyttä lasten hyväksi ja myöntää Pappa-palkintoja elokuvan ja musiikin parissa työskenteleville nuorille lupauksille.

## Jussi-palkinnot
* *[[Jon (elokuva)|Jon]]* (1983)
* *[[Da Capo (elokuva)|Da Capo]]* (1986)
* *[[Helsinki Napoli All Night Long]]* (1987)
* *[[Kuutamosonaatti (elokuva)|Kuutamosonaatti]]* (1988)
* *[[Talvisota (elokuva)|Talvisota]]* (1989)
* *[[Romanovin kivet]]* (1993)
* *[[Esa ja Vesa – auringonlaskun ratsastajat]]* (1994)
* *[[Pelikaanimies]]* (2004)

## Lähteet

## Aiheesta muualla
* Paul Jyrälän muistokirjoitus Helsingin Sanomissa
* 
*
Dan Tigerstedt

**Dan Tigerstedt** (s. 1954 Helsinki) on suomalainen musiikkiäänittäjä, -miksaaja ja -tuottaja. Tigerstedt on ollut mukana yli 500 suomalaisen albumin tekemisessä. 

Tigerstedtin ura alkoi vuonna 1975 Leif Kiviharjun omistamassa Parkville-studiossa Helsingin Puistolassa. Sieltä studio laajensi Mellunmäkeen ja toimi nimellä Birdland. Vuonna 1980 Tigerstedt palkattiin Musiikki-Fazerin perustamaan Takomo-studioon, jossa 1980-luvulla syntyi Tigerstedtin äänittämänä monia klassikkolevyjä, menestyneimpinä Dingon kolme tunnetuinta albumia (1984–1986). Takomon lopetettua vuonna 1990 hän siirtyi välivuoden jälkeen Finnvox-studiolle. Vuodesta 2003 Tigerstedt on toiminut myös Oy KoDa Productions Ab:n studiopäällikkönä. 

Tigerstedtille myönnettiin taiteilijaeläke vuonna 2020.

## Katso myös
* Tigerstedt-suku

## Lähteet

## Aiheesta muualla
* Tigerstedt KoDa:n sivuilla  (sisältää muun muassa täydellisen referenssiluettelon)
Jean Stapleton

**Jean Stapleton** (alun perin **Jeanne Murray**, 19. tammikuuta 1923 New York, New York, Yhdysvallat – 31. toukokuuta 2013 New York, New York, Yhdysvallat) oli yhdysvaltalainen näyttelijä.

Hän esiintyi urallaan niin kameran edessä kuin teatterissakin. Ensimmäisen varsinaisen läpimurtoroolinsa hän teki vuoden 1960 musikaalielokuvassa *[[Langat kuumina]]* (*Bells Are Ringing*). Viimeisen roolinsa hän teki televisioelokuvassa, vuoden 2001 rikostrillerissä *[[A Most Deadly Family]]*. Elokuvaa ei ole esitetty Suomen televisiossa.

Stapleton muistetaan kaikkein parhaiten *[[Perhe on pahin]]* -televisiosarjan Archie Bunkerin vaimona. Hän voitti Edith Bunkerin roolistaan kolme Emmyä ja kolme Golden Globea.

Stapleton oli naimisissa William H. Putschin kanssa tämän kuolemaan vuonna 1983 saakka. Avioliitosta syntyi kaksi lasta, Pam ja John. Miehensä kuoleman jälkeisenä aikana Stapleton kertoi yleisölle, ettei hän pysty puhumaan surustaan, mutta hän kuitenkin kertoi elävänsä elämäänsä yksi päivä kerrallaan.

Stapleton kuoli 90-vuotiaana toukokuussa 2013. Kuoleman syy oli luonnollinen.

## Lähteet

## Aiheesta muualla

*
Dissosiaatio (kemia)

**Dissosiaatio** on molekyylin hajoaminen kahdeksi tai useammaksi molekyyliksi tai atomiksi. Esimerkiksi vetymolekyyli H2 dissosioituu kahdeksi vetyatomiksi H ja H noin 1800 asteen lämpötilassa. Kun vetykaasua kuumennetaan edelleen, se ionisoituu noin 10 000 kelvinin lämpötilassa. Assosiaatio ja jälleenyhtyminen ovat dissosiaation vastakohtia.

## Dissosiaatiovakio
Palautuville dissosiaatioille kemiallisessa tasapainossa
:  AB \leftrightarrow a + b 
dissosiaatiovakio *k*d on dissosioituiden suhde dissosioitumattomiin yhdisteisiin:
: k_d = \frac{[a][b]}{[ab]}

## Lähteet
Adiabaattinen prosessi

**Adiabaattinen prosessi** on lämpöoppiin liittyvä tapahtuma, jossa tutkittavan järjestelmän ja ympäristön välillä ei siirry lämpöä. Sisäenergian muutos adiabaattisessa prosessissa aiheutuu vain työn vaikutuksesta. Sisäenergiaa voidaan muuttaa esimerkiksi rajatun systeemin tilavuuden muutoksen avulla.

## Ideaalikaasun adiabaattinen prosessi

Ideaalikaasun adiabaattiselle prosessille pätee

:  P V^{\gamma} = \operatorname{vakio} \qquad 
:  TV^{\gamma-1} = \operatorname{vakio} 
: T^\gamma p^{1-\gamma}=\mathrm{vakio}

Missä P = paine, V = tilavuus, T = lämpötila ja γ = adiabaattivakio (ominaislämpökapasiteettisuhde). Yksiatomiselle ideaalikaasulle  γ = 5 / 3.

:  \gamma = {C_{P} \over C_{V}} = \frac{f + 2}{f}, 

 c_{P}  on moolinen lämpökapasiteetti vakiopaineessa ja
 c_{V}  moolinen lämpökapasiteetti vakiotilavuudessa.
 f  on kaasun vapausasteiden lukumäärä (3 yksiatomiselle kaasulle, 5 kaksiatomiselle kaasulle).
Eksponentti

**Eksponentti** on potenssimerkinnässä oleva elementti, jolla ilmoitetaan, kuinka monta kertaa luku kerrotaan itsellään. Kun luku kerrotaan itsellään useita kertoja, voidaan laskumerkintä lyhentää käyttämällä potenssimerkintää:
:3 \cdot 3 \cdot 3 \cdot 3 \cdot 3 = 3^5
Esimerkkitapauksessa lukua kolme kutsutaan *kantaluvuksi* ja viittä kutsutaan *eksponentiksi*.

## Lähteet
*
Stefan Holm

**Stefan Holm** (s. 25. toukokuuta 1976 Forshaga, Ruotsi) on ruotsalainen korkeushyppääjä. Hän on olympiavoittaja, nelinkertainen hallimaailmanmestari ja kaksinkertainen sisäratojen Euroopan mestari. Holm lopetti huippu-uransa vuonna 2008.

Holm on korkeushyppääjäksi melko pienikokoinen, 181 senttimetriä pitkä ja painaa 70 kilogrammaa. Seuratasolla Karlstadissa asuva Holm edustaa Kils AIK:ta.

Hänen ennätyksensä hallissa on 240 cm ja ulkoradoilla 237 cm. Holm on yhdysvaltalaisen Franklin Jacobsin ohella hypännyt korkeimmalta yli oman päänsä, molemmat ovat ylittäneet 59 senttiä päänsä yläpuolella olleen riman.  Holm hyppäsi yli sadassa kilpailussa korkeutta yli 230 cm.

Stefan Holm valittiin vuonna 2013 Kansainvälisen olympiakomitean jäseneksi. 

Holmin poika Melwin Holm on myös lahjakas korkeushyppääjä.

## Saavutuksia
### Arvokilpailut

### Muita saavutuksia

## Lähteet
* 

### Viitteet

## Aiheesta muualla
*Stefan Holmin kotisivu
Aapa

**Aapa** voi tarkoittaa seuraavia:

## Salanimi
* Uula Aapa, Akseli Olli Väänäsen (1900–1987) kirjallinen salanimi

## Paikka
* Luola-aapa, yksi Kuivaniemen kylä 
* aapasuo, suotyyppi
Luettelo Yhdysvaltain ilmavoimien käytössä olevasta kalustosta

## Taistelukoneet

## AWACS ja elektroninen sodankäynti

## Tiedustelukoneet

## Ilmatankkaus

## Kuljetuskoneet

## Helikopterit

## Miehittämättömät lentokoneet

**RPAS** (engl. Remotely Piloted Aircraft System) tai **UAS** (engl. Unmanned Air/Aircraft System) tyyppiset miehittämättömät lentokoneet ovat laajasti käytössä Yhdysvaltain ilmavoimilla ja niiden käyttö on kasvussa.

N=lukumäärä ei tiedossa

## Koulutuskoneet

## Ohjukset
 
Yhdysvaltain maaperällä maalta laukaistavia yhdellä ydinkärjellä varustettuja ohjuksia (LGM-30 Minuteman) on viitisen sataa maatukikohdissa jotka ovat ilmavoimien hallinnassa. Kansainvälisten sopimusten johdosta näissä ohjuksissa saa olla vain yksi kärki ohjusta kohden. Varsinainen pelote onkin nykyään merillä, laivaston sukellusveneissä saa edelleen olla monikärkiohjuksia.

## Lähteet
Enslaved

__NOTOC__
**Enslaved** on norjalainen Ivar Bjørnsonin ja Grutle Kjellsonin vuonna 1991 perustama black metal -vaikutteinen viikinkimetalliyhtye.

Elokuussa 2008 yhtye solmi levytyssopimuksen Nuclear Blast Recordsin kanssa.

## Tyyli
Enslavedin alkutuotanto on musiikillisesti lähellä muita norjalaisia black metal -yhtyeitä, mutta sanoitukset koko uralta ovat liittyneet viikinkimytologiaan. Nykyistä Enslavedia on luonnehdittu progressiiviseksi black metaliksi.

## Jäsenet

### Nykyiset jäsenet
* Ivar Bjørnson – kitara
* Grutle Kjellson – laulu, basso
* Håkon Vinje – kosketinsoitin, puhdas laulu
* Arve Isdal – kitara
* Iver Sandøy – rummut

### Entiset jäsenet
* Trym Torson – rummut
* Harald Helgeson – rummut
* Dirge Rep – rummut
* Freddy Bolsø – rummut
* Roy Kronheim – kitara
* Cato Bekkevold – rummut
* Herbrand Larsen – kosketinsoitin, taustalaulu
* Øyvind Madsen – kosketinsoitin (live)

## Julkaisut

### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Kokoelma-albumit
* 

### EP:t
* 
* 
* 
* 

### Split-albumit
* 
* 
* 

### DVD:t
* 
* 

### Demot
* 
* 

## Lähteet
Janne Haavisto

**Janne Pekka Haavisto** (s. 28. marraskuuta 1964 Espoo) on suomalainen rumpali, musiikkituottaja ja -äänittäjä, joka on toiminut ammattimuusikkona vuodesta 1983 lähtien.

## Ura muusikkona
 Haavisto kävi nuoruudessaan Sibelius-lukiota ja soitti rumpuja Bablers-nimisessä yhtyeessä yhdessä muun muassa Arto Tammisen ja Sam Yaffan kanssa. Vuonna 1980 tämä yhtye levytti albumin *Whats All About*.

16-vuotiaana hän sai veljensä Ollin avustuksella paikan J. Karjalainen & Mustat Lasit -yhtyeessä. Tuo pesti kesti 12 vuotta, ja alkuvaiheissa Haavisto kävi lukion loppuun sekä kirjoitti ylioppilaaksi kiertueiden lomassa. Keikkoja heillä oli tuohon aikaan jopa 300 vuodessa. 

Mustien Lasien kiertueiden lomassa Haavisto teki Mitja Tuuralan kanssa Radio Cityyn ohjelmaa, jossa soitettiin paljon vanhaa amerikkalaista musiikkia, mm. surf-musiikkia, mikä johti vuonna 1988 surf-musiikkia soittaneen Laika & The Cosmonauts -yhtyeen perustamiseen. Karjalaisen tehtyä paluun albumilla Et ole yksin, Haavisto palasi soittamaan yhtyeessä. 

Muita yhtyeitä, joissa Haavisto on soittanut, ovat mm. TTV, The JP’s ja Janne Haavisto & The Farangs. 2010-luvulla hän on soittanut myös Irina Björklundin ja Erinin yhtyeissä.

## Toiminta tuottajana
Soittamisen ohella Haavisto on pitkään toiminut äänittäjänä ja tuottajana. Hän kertoo soittaneensa yhtä aikaa J. Karjalaisen ja Mikko Kuustosen yhtyeissä sekä Laikoissa ja tuottaneensa samaan aikaan seitsemän levyä vuosittain.

Jätettyään Mustat Lasit hän jatkoi kuitenkin yhteistyötä J. Karjalaisen kanssa ja on tuottanut tämän kolme levyä, joista *[[Tähtilampun alla]]* toi hänelle tuottaja-Emman vuonna 1992. Hän on tuottanut myös J. Karjalaisen 2010-luvulla ilmestyneet albumit *Et ole yksin*, *[[Sinulle, Sofia|Sinulle Sofia]]* sekä ''Sä kuljetat mua''.

## Muusikkosuvun jäsenenä
Haaviston isä Jukka Haavisto oli tunnettu muusikko, samoin hänen kymmenen vuotta vanhempi veljensä Olli Haavisto. Sisar Susanna Haavisto tunnetaan sekä laulajana että näyttelijänä.

## Luottamustehtävät
*Teosto-palkinto loppuraadin jäsen 2007

## Diskografia
### Sooloalbumit
* *Welcome Tourist We Take Your Dolar* (2000)
* *Permanent Jet Lag* (2002)

## Lähteet
Seth Cohen

**Seth Ezekiel Cohen** on Adam Brodyn esittämä kuvitteellinen hahmo televisiosarjassa *[[O.C.]]*. Seth on Sandy ja Kirsten Cohenin poika. 

Seth pitää sarjakuvista ja purjehtimisesta. Aikeena hänellä onkin mennä Tahitille omalla purjeveneellään, joka on nimetty seurustelukumppani Summer Robertsin mukaan. Unelma jää toteuttamatta ja Seth palaa Newportiin, mutta Summer on kuitenkin luopunut toivosta saada Seth takaisin ja tavannut Zach Stevensin, uuden poikaystävän, jolla tehdä Seth kateelliseksi. Päästäkseen psyykkisesti irti Summerista Seth menee töihin rannalle perustettuun uuteen musiikkiklubiin The Bait Shopiin ja rakastuu sen tatuoituun klubipäällikköön Alexiin. Ainoa este heidän suhteensa onnistumiselle näyttää olevan Alexin entinen tyttöystävä. Seth saa selville, että Summer on lähdössä romanttiselle lomamatkalle Italiaan Zachin kanssa. Mutta Sethin unelmat saavatkin täyttymyksen, kun Summer saapuu hänen luokseen ja antaa suudelman. 

Kun viimeinen vuosi lukiossa alkaa, nuorten on aika miettiä tulevaisuuttaan. Summer saa yllättäen korkeat arvosanat testeistään ja hänkin päättää hakea Browniin, samaan kouluun kuin Seth. Kaitlin Cooper auttaa Sethiä valmistautumaan kouluhaastatteluun. Lopulta Seth päättää kuitenkin jättää koko haastattelun väliin ja tuhoaa mahdollisuutensa päästä sisään. Summer hyväksytään kouluun, jolloin Seth pelkää, että tyttö jättäisi koulun hänen takiaan. Tämän vuoksi Seth päättää erota Summerista, mutta alkaa pian katua päätöstään. Hän päättää saada Summerin takaisin valmistujaisjuhlissa Anna Sternin avustuksella. Summerilla on samat suunnitelmat, ja hän saapuu juhliin toisen pojan kanssa. Ilta saa onnellisen päätöksen Sethin tunnustaessa Summerille kaikki hölmöilynsä. Seth hyväksytään RIDS:iin. Neljännellä tuotantokaudella Seth kosii Summeria, ja vaikka tämä kieltäytyy, pari jatkaa seurusteluaan. Sarjan viimeisessä jaksossa Seth ja Summer menevät naimisiin.

## Katso myös
*Atomic County

## Aiheesta muualla
*Seth Cohen O.C-Wikiassa
Polyainos

**Polyainos** () on antiikin kreikkalainen nimi, joka voi viitata seuraaviin henkilöihin:

* Polyainos, makedonialainen kirjailija ja sotateoreetikko
* Polyainos Lampsakoslainen, epikurolainen filosofi.
Pauli Rantasalmi

**Pauli Esko Antero Rantasalmi** (s. 1. toukokuuta 1979 Helsinki) on suomalainen kitaristi ja musiikkituottaja. Rantasalmi oli The Rasmus -yhtyeen kitaristina vuosilta 1994–2022. Vuodesta 2025 lähtien hän on soittanut Hokka-yhtyeessä yhdessä Joel Hokan ja Jimi Aslakin kanssa.

Rantasalmi on lisäksi toiminut tuottajana ja säveltäjänä. Hänen tuottamiaan yhtyeitä ovat muun muassa Killer ja Kwan. Rantasalmi voitti Vuoden Tuottaja Emma-palkinnon vuonna 2001. Hän on ollut mukana tekemässä Anna Erikssonille ”Pamela”-kappaletta.

Rantasalmi on näytellyt pientä sivuosaa vuoden 1999 elokuvassa *[[Pitkä kuuma kesä]]*.

## Yksityiselämä
Rantasalmi on asunut Singaporessa vaimonsa kanssa. Avioliitto päättyi eroon vuonna 2016.

## Lähteet
Lohikäärme (Ilmestyskirja)

**Lohikäärme** on Raamatun Ilmestyskirjassa esiintyvä hahmo. Se on suuri, tulipunainen ja seitsenpäinen. Sillä on kymmenen sarvea ja seitsemän kruunua päissään. Ilmestyskirjan 12:ssa luvussa lohikäärmeen kerrotaan pudottavan kolmanneksen tähdistä maahan, yrittävän tappaa taivaan kappaleisiin pukeutuneen naisen lapsen ja sotivan enkelien kanssa, minkä seurauksena lohikäärme "syöstiin maahan". Seuraavassa luvussa (ilm. 13) lohikäärmeen kerrotaan olevan itse Saatana, joka on antanut voimansa merestä tulleelle pedolle, joka pakottaa ihmiset palvomaan lohikäärmettä.

## Tulkintoja

Antiikin ajan kristityt tulkitsivat useimmiten lohikäärmeen tarkoittavan joko paholaista tai Roomaa, joka alkujaan rakennettiin seitsemälle kukkulalle. Rooman valtakunnan hajottua näkemys lohikäärmeestä paholaisena muuttui huomattavasti yleisemmäksi. Tulkinta lohikäärmeestä Roomana on kuitenkin vielä muun muassa preteristisen ja historiallisen tulkinnan kannattajien käytössä. Myös kirjaimellisessa tulkinnassa yleensä lohikäärmeen katsotaan olevan symbolinen olento, viitaten yleensä paholaiseen.
Kymmenpotenssimuoto

**Kymmenpotenssimuoto**, **eksponenttimuoto** eli **tieteellinen merkintätapa** on merkintätapa, jossa luku ilmoitetaan mahdollisella etumerkillä varustettuna mantissan sekä jonkin kymmenen kokonaislukupotenssin tulona. Esimerkiksi luku &minus;1&nbsp;560&nbsp;000 voidaan kirjoittaa muodossa &minus;1,56·106, missä etumerkki on miinus, mantissa on 1,56, kantaluku on 10 ja eksponentti on 6. Kymmenpotenssimuotoa käytetään luvun mittaustarkkuuden ilmoittamiseksi sekä suurten ja pienten lukujen kirjoittamiseksi lyhyesti.

Varsinkin laskimissa ja tietokoneissa, joskus muuallakin, käytetään kymmenpotenssiesitykselle *a·10<sup>k</sup>* merkintätapaa *a*&nbsp;E+*k*, jos *k*&nbsp;≥&nbsp;0, ja *a*&nbsp;E&minus;*k*, jos *k*&nbsp;&minus;3 = 1,234&nbsp;E&minus;3
# Maan massa on noin 5&nbsp;974&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;kg eli 5,974·1024&nbsp;kg.
# Vetymolekyylissä H2 vetyatomien ytimien välinen etäisyys on noin 0,000&nbsp;000&nbsp;000&nbsp;074&nbsp;m eli 7,4·10&minus;11&nbsp;m.
# Jos pisteiden A ja B väliseksi etäisyydeksi ilmoitetaan 1&nbsp;000&nbsp;m, ei lukija voi tietää, millä tarkkuudella mittaus on tehty. Mittaustarkkuus välittyy tieteellisellä merkintätavalla: jos etäisyys ilmoitetaan muodossa 1,00·103&nbsp;m, on mitattu kymmenen metrin tarkkuudella, jos muodossa 1,0·103, on mitattu sadan metrin tarkkuudella jne.

## Lähteet

## Aiheesta muualla
*What Is Scientific Notation And How Is It Used?
*Scientific Notation in Everyday Life
*An exercise in converting to and from scientific notation
Ryan Atwood

**Ryan Francis Atwood** on kuvitteellinen hahmo televisiosarjassa *[[O.C.]]*. Hän on yksi sarjan päähenkilöistä, ja häntä näyttelee Benjamin McKenzie. Ryan Atwood on kapinallinen ongelmanuori, jonka lakimies Sandy Cohen adoptoi perheeseensä, kun hän melkein joutui vankilaan. Coheneiden perhe on upporikas, ja he asuvat Kalifornian Newport Beachilla. Ryan ystävystyy perheen pojan Seth Cohenin kanssa ja ihastuu naapurin Marissa Cooperiin.

## Juoni
Ensimmäisen tuotantokauden lopussa Ryan joutuu lähtemään Newport Beachista, koska hänen entinen tyttöystävänsä Theresa oli raskaana (kolmannella kaudella paljastui, ettei lapsi ollut Ryanin). Ryan palaa toisen tuotantokauden alussa takaisin Newport Beachiin, koska Theresa väittää saaneensa keskenmenon, vaikkei sitä oikeasti saanutkaan. 

Kolmannen kauden lopussa Ryanin entinen tyttöystävä Marissa kuolee Ryanin käsivarsille saamiinsa vammoihin, jotka tulivat auto-onnettomuudesta. Ryan lähtee pois Coheneilta, koska ei pysty elämään ilman Marissaa, mutta palaa lopulta. Tämän jälkeen Ryan ihastuu Taylor Townsendiin, joka tuli kuvioihin mukaan kolmannessa tuotantokaudessa.

## Aiheesta muualla
* Ryan Atwood O.C-Wikiassa
Kurkimäki (Kuopio)

**Kurkimäki** on Kuopion kaupunginosa ja taajama noin 25 km kaupungin keskustasta etelään. Asukkaita noin 900. Vuoteen 1968 asti Kurkimäki kuului Kuopion maalaiskuntaan.

Kurkimäessä toimii muun muassa Kurkimäen koulu (alakoulu), päiväkoti, esikoulu, kirjasto ja Koivurannan loma- ja kurssikeskus. Kurkimäkeen kulkee bussiliikenne, vaikkakin aika harvakseltaan.  Kurkimäen kyläkauppa on lopettanut toimintansa.

Kurkimäellä on myös Savon radan liikennepaikka. Matkustajajunaliikenne lopetettiin vuonna 2002.

## Lähteet

## Kirjallisuutta
**Savut mastojen ympärillä, Totta ja tarua Kurkimäen, Pellesmäen, Sotkanniemen ja Vehmasmäen kyliltä*. 1996. Vehmasmäen nuorisoseura.
Didier Auriol

**Didier Auriol** (s. 18. elokuuta 1958 Montpellier) on ranskalainen entinen ralliautoilija. Ennen ralliuraansa hän ajoi ambulanssia kotimaassaan. Uransa Auriol aloitti verraten myöhään vasta pitkälti päälle 20-vuotiaana. Auriol onkin sanonut, että ei ajamista tarvitse opetella nuorena; se tulee luonnostaan, jos on tullakseen.

Auriol voitti urallaan kerran maailmanmestaruuden, vuonna 1994 ajaessaan Toyotalla.

## Ura
### Rallin MM-sarja

Auriol ajoi Ranskan mestariksi 1986. 

Auriolin ensimmäinen voitto rallin MM-sarjassa oli Korsikan rallissa vuonna 1988. Samana vuonna Suomen rallin jälkeen hän sai yhteydenoton Lancialta.

Kaudella 1992 hän voitti kuusi kilpailua, mutta sai seitsemästä muusta kilpailusta vain yhden pisteen. Kauden viimeisenä ajettavaan kilpailuun hän lähti kolmantena kolmen pisteen päässä johtavasta Carlos Sainzista. Auriol menetti mestaruuden kauden viimeisessä kilpailussa moottoririkon vuoksi. Auriol jäi MM-sarjassa kolmanneksi Sainzin ja Juha Kankkusen jälkeen.

Kaudella 1994 Auriol voitti ensimmäisenä ranskalaisena rallin maailmanmestaruuden Toyotalla. 

Auriol on voittanut 20 kilpailun MM-tasolla. Hän ajoi viimeisen täyden kautensa 2003 Škoda Fabia WRC:llä. Sen jälkeen on osallistunut yksityistallien kalustolla muun muassa Monte Carlon ralliin vuonna 2005.

### MM-rallien jälkeen

Uransa jälkeen Auriol pyöritti omaa hotellibisnestä Ranskassa. Auriol ei lopettanut moottoriurheilua ja
vuonna 2008 ilmoitettiin, että Auriol osallistuu ainakin yhteen IRC-ralliin Fiat Grande Punto Super 2000 autolla, kartturinaan Denis Giraudet. Auriol ajoi monia IRC-ralleja, mutta kärsi teknisistä ongelmista. Auriol ilmoittautui vuoden 2009 Monte Carlon ralliin, joka avasi IRC-kauden, mutta ei kuulunut WRC-sarjaan. Auriol joutui kuitenkin keskeyttämään kilpailun heti ensimmäisenä päivänä. 

Auriol oli mukana Ranskan joukkueessa vuoden 2009 Rally of The Nations -kisassa ja sijoittui joukkuetoverinsa Brice Tirabassin kanssa kolmanneksi.

Kun auton säädöt olivat kohdallaan ja Auriolilla oli "the feeling", kuten itse kutsui, oli Auriol pitelemätön. Hän on yksi ralliautoilun legendoja. Auriol on voittanut Henri Toivosen muistoksi järjestettävän Mestareiden kisan neljä kertaa (1993, 1994, 1996, 1999), eli useammin kuin kukaan muu.

## Rallin MM-sarjan tulokset

## WRC-voitot

## Lähteet

## Aiheesta muualla
* eWRC-sivustolla 
*Tilastoja
*Auriolin tulokset 
*Tietoa Auriolista
Esko Ahonen

**Esko Olavi Ahonen** (13. kesäkuuta 1955 Evijärvi – 1. kesäkuuta 2025 Evijärvi) oli suomalainen keskustaa edustanut poliitikko. Hän toimi kansanedustajana kaksi kautta vuosina 2003–2011. Ahonen valittiin Lestijärven kunnanjohtajaksi helmikuussa 2012.

## Elämä

Ahonen valmistui ylioppilaaksi vuonna 1974 Evijärven lukiosta ja rakennusinsinööriksi vuonna 1980 silloisesta Vaasan teknillisestä oppilaitoksesta. Vuonna 1986 hän suoritti LKV-tutkinnon ja vuonna 1993 yrityshallinnon MHT-tutkinnon Markkinointi-instituuttissa. Vuonna 1996 Ahonen suoritti vielä pankkitoiminnan esimiestutkinnon Osuuspankkiopistossa. Vuosina 1980–1985 Ahonen työskenteli Evijärven Rakennus Oy:n vastaavana työnjohtajana ja markkinointipäällikkönä. Vuosina 1986–2008 hän oli Järviseudun Op-kiinteistökeskus Oy:n toimitusjohtaja.

Ahonen toimi Evijärven kunnanvaltuutettuna vuosina 1981–1988. Hän oli Keskustan Etelä-Pohjanmaan piirin varapuheenjohtaja vuosina 2000–2006 ja puheenjohtaja vuosina 2007–2011. Vuonna 2006 Ahonen voitti piirin puheenjohtajaäänestyksessä tehtävää yli 20 vuotta hoitaneen Jukka Vihriälän. Piirin eduskuntavaaliehdokasasettelusta nostettiin oikeusjuttu ja piirin vastavalittu toiminnanjohtaja erosi. Vuonna 2008 Ahonen siirsi kirjansa Alajärvelle ja osallistui siellä kunnallisvaaleihin. Hänet valittiin valtuustoon 235 äänellä. Ennen valintaansa Lestijärven kunnanjohtajaksi hän toimi Alajärven kaupunginvaltuuston puheenjohtajana vuosina 2009–2012.

Ahoselle myönnettiin kunnallisneuvoksen arvonimi kesäkuussa 2020.

Sotilasarvoltaan Ahonen oli yliluutnantti. Hänen puolisonsa oli erikoissairaanhoitaja Maria Ahonen. Heillä oli kaksi aikuista lasta.

## Luottamustoimia
* Keskustan puoluehallituksen jäsen Keskustan Etelä-Pohjanmaan piirin edustajana
* Suomen Nuorisoseurojen Liiton hallituksen puheenjohtaja 2007–2016

## Julkaisuja
* 
* 

## Lähteet

## Aiheesta muualla
* Esko Ahosen kotisivut 
*
Susanna Haapoja

**Aino Maria Susanna Haapoja** (13. marraskuuta 1966 Kauhava – 30. toukokuuta 2009 Tampere) oli suomalainen keskustalainen poliitikko. Haapoja valittiin kansanedustajaksi vuoden 2003 eduskuntavaaleissa ja toiselle kaudelle vuoden 2007 vaaleissa. Hän oli myös vuodesta 2005 Kauhavan kaupunginvaltuuston puheenjohtajana. Haapoja oli Keskustanaisten puheenjohtajana 2003–2005. Agrologin tutkinnon suorittanut Haapoja työskenteli ennen valintaansa kansanedustajaksi muun muassa opettajana ja MTK:n järjestöagrologina.

Haapoja sai 29. toukokuuta 2009 aivoverenvuodon ollessaan Kauhavan Lentosotakoulun johtajan vaihdostilaisuudessa. Hänet kuljetettiin Tampereen yliopistolliseen sairaalaan, mutta leikkauksesta huolimatta Haapoja kuoli seuraavana päivänä. Eduskuntaan hänen seuraajakseen nousi Lasse Hautala. Haapojan hautajaiset järjestettiin 12. kesäkuuta 2009.

## Näkemyksiä
Haapoja korosti kotimaisen ruuantuotannon tärkeyttä ja vaati muun muassa lähiruuan ja pienempien tuottajien aseman parantamista osana julkisia hankintoja.

## Lähteet

## Aiheesta muualla
* *[[Helsingin Sanomat]]:* Susanna Haapojan muistokirjoitus
*
Lasse Hautala

**Lasse Tapani Hautala** (s. 22. tammikuuta 1963 Kauhajoki) on suomalainen keskustalainen poliitikko ja entinen kansanedustaja. Hän on toiminut kansanedustajana vuosina 2003–2007 sekä uudelleen vuosina 2009–2019.

## Kansanedustajana
Eduskuntaan Lasse Hautala valittiin vuoden 2003 vaaleissa, Vaasan vaalipiiristä. Eduskuntavaaleissa 2007 hän sai 5&nbsp;510 ääntä ja oli putoamislistan toinen, jääden näin Keskustan ensimmäiseksi varaedustajaksi. Susanna Haapojan kuoleman jälkeen 30. toukokuuta 2009 hänelle avautui paikka eduskuntaan, mutta hän halusi miettiä päätöstään europarlamenttivaalien yli. Näissäkin vaaleissa hän jäi varasijalle, joten hän päätti palata eduskuntaan.

Kevään 2011 eduskuntavaaleissa Hautala sai 6&nbsp;592 ääntä ja tuli valituksi uudelleen Vaasan vaalipiirin kansanedustajaksi. Hautala oli toiseksi eniten ääniä saanut keskustalaisehdokas.

Kevään 2015 eduskuntavaaleissa Hautala keräsi kaikkiaan 7&nbsp;037 ääntä ja tuli valituksi jatkokaudelle kansanedustajaksi. Hän oli vaalipiirin kolmanneksi eniten ääniä saanut keskustalaisehdokas.

Vuoden 2019 eduskuntavaaleissa Hautalan äänisaalis oli 4&nbsp;828 ääntä, mikä ei riittänyt valituksi tulemisen.

## Muut tehtävät
Hautala toimii Kauhajoen kaupunginvaltuuston puheenjohtajana vaalikaudella 2021–2025. Hän haki vuonna 2009 Kauhajoen kaupunginjohtajaksi, mutta hävisi äänestyksen tehtävään pääsystä Kauhajoen hallintojohtaja Keijo Kuja-Lipastille äänin 20–15 toisella kierroksella. Kaupunginhallitus esitti kaupunginjohtajan virkaan Hautalaa.

Hautala toimi europarlamentaarikko Kyösti Virrankosken erityisavustajana vuosina 1996–2001. 

## Näkemykset
### Seksuaali- ja sukupuolipolitiikka
Hautala äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä
Hautalalla on neljä lasta puolisonsa Marjatta Hautalan (o.s. Lehtinen) kanssa ja hän on sotilasarvoltaan luutnantti.

## Lähteet

## Aiheesta muualla
* Hautalan kotisivut 
*
Haisuhilleri

**Haisuhilleri** eli **tsorilla** (*Ictonyx striatus*) on haisunäätiä muistuttava, Saharan eteläpuolisen Afrikan puolikuivilla savanneilla elävä näätäeläin. Haisuhillerin hännän alapuolella sijaitsee hajurauhanen, josta se saattaa ruiskuttaa voimakastuoksuista ainetta ollessaan uhattuna. Tunnetaan tapauksia, joissa yksinäinen haisuhilleri on ahdistanut hajullaan suuren joukon leijonia vastakaadetun seepran ruholta pois. Yöeläiminä ne metsästävät öisin ja jäävät päiviksi pesään tai kallionhalkeamiin. Haisuhillerit ovat hyviä uimaan ja kiipeilevät mielellään puissa. Vankeudessa ne voivat saavuttaa viiden vuoden iän. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin *zorilla*.

## Anatomia
Haisuhillereillä on pitkä, paksu mustavalkoraidallinen turkki. Näiden nisäkkäiden ruumiit ovat noin 33–38 cm pitkiä, hännät noin 20–30 cm. Haisuhillerit painavat noin kilon. Haisuhillerillä on pitkä kuono, lyhyet jalat ja vahvat kynnet. Kasvot ovat väritykseltään mustat ja niissä on kolme valkeaa täplää.

## Syöminen
Haisuhillerit ovat lihansyöjiä ja ruokalistalla on hyönteisiä, sammakoita, matelijoita, jyrsijöitä, lintuja, munia ja joskus jopa isompia eläimiä. Haisuhillerit metsästävät pikkueläimiä itse, mutta isomman saaliin saaminen muilta petoeläimiltä on helppoa, koska ne eivät voi sietää haisuhillerin tuottamaa hajua.

## Lisääntyminen
Naaraat synnyttävät pesäkoloissa 2 tai 3 poikasta viiden viikon tiineyden jälkeen.

## Lähteet

## Aiheesta muualla
*Laji.fi: Zorilla (haisuhilleri) (''Ictonyx striatus'')
*iNaturalist: Zorilla (''Ictonyx striatus'')
*ITIS: Ictonyx striatus 
*Global Biodiversity Information Facility (GBIF): Ictonyx striatus 
*University of Michigan, Animal Diversity Web (ADW): Ictonyx striatus, striped polecat 
*Pherobase: Semiochemicals of Ictonyx striatus, the Striped weasel
Olli Nepponen

**Olli Erik Nepponen** (s. 22. syyskuuta 1940 Turku) on suomalainen prikaatikenraali ja aiempi kokoomuksen kansanedustaja Etelä-Savon vaalipiiristä. Hänet valittiin eduskuntaan ensi kerran vuoden 1999 vaaleissa. Vuoden 2011 vaaleissa hän ei enää tullut valituksi. Nepponen oli myös Mikkelin kaupunginvaltuuston puheenjohtaja.

Nepponen valmistui Kadettikoulusta upseeriksi 1962. Hän oli kouluttaja vuoteen 1967. Hän toimi Karjalan prikaatin jääkäripataljoonan komentajana 1981–1983, Karjalan prikaatin esikuntapäällikkönä 1983–1984, Pääesikunnan tiedotusosaston päällikkönä 1984–1988, Porin prikaatin komentajana 1988–1992 ja Mikkelin sotilasläänin komentajana 1993–1998. Vuonna 1996 Nepponen ylennettiin prikaatikenraaliksi.

Helmikuussa 1998 Nepponen nimitettiin Turun ja Porin sotilasläänin komentajaksi, mutta nimitys peruttiin jo saman kuun aikana, kun selvisi, että hän oli jäänyt muutama kuukausi aiemmin kiinni rattijuopumuksesta ja salannut sen esimiehiltään. Hän erosi puolustusvoimien palveluksesta marraskuussa 1998. Tämän jälkeen hän siirtyi politiikkaan.

Nepponen toimi Suomen Ampumahiihtoliiton puheenjohtajana vuosina 2011–2016. Hän joutui jättämään paikkansa hävittyään Kalle Lähdesmäelle puheenjohtajavaalissa äänin 49–40.

Nepposella on kaksi lasta.

## Lähteet

## Aiheesta muualla
*
Marjukka Parpola

**Marjukka Eija Parpola** (o.s. **Karttunen**, s. 5. toukokuuta 1967 Turku) on suomalainen kokoomuksen kansanedustajana vuosina 1999–2007 toiminut poliitikko ja Yrittäjänaisten Keskusliiton toimitusjohtaja 2008–2011.

Parpola oli Liedon kunnanvaltuustossa vuosina 1996–2000. Vuosina 2001−2017 hän oli Turun kaupunginvaltuuston jäsen. Hän oli myös Varsinais-Suomen maakuntavaltuuston varapuheenjohtaja vuosina 2001–2004.

Koulutukseltaan Parpola on kasvatustieteen maisteri (1997). Hän toimi puutarha-alan yrittäjänä vuosina 1993–1999. Vuosina 1991–1999 hän oli freelance-toimittaja Auran Aallot -paikallisradiossa, sekä useilla televisiokanavilla muun muassa ohjelmissa *[[Suomen kaunein kunta]]*, *[[Erotico-tico]]* ja *Puutarhassa*. Parpola valittiin Maito ja Terveys ry:n Maitotytöksi vuonna 1991.

Parpola oli vuodet 2005–2022 naimisissa lakimies Ville Parpolan kanssa. Parpola kertoi raskauden vaikutuksista kehoonsa ja mieleensä kirjassaan *Kamalan ihana herne* (Edita 2008).

Parpola anoi 14 vuoden ajan nostamaansa kansanedustajan sopeutumiseläkkeeseen lisäaikaa sen muututtua keväällä 2019 kolmivuotiseksi. Eduskunnan kansliatoimikunta hylkäsi hakemuksen.

Luottamustoimia:
* Suomen Satamaliiton hallituksen jäsen 2004–2009
* Turun Seudun Jätehuolto Oy:n hallituksen jäsen 2007–2009
* Lähivakuutuksen hallintoneuvoston jäsen 2007–
* Lounet Oy:n hallintoneuvoston jäsen 2000–2007
* Lounais-Suomen Liikunta ja Urheilu ry (LiikU), varapuheenjohtaja 2000–
* Yleisradion hallintoneuvoston jäsen 2003–2007
* valtion liikuntaneuvoston varajäsen 2003–2007
* Kansallisen Kokoomuksen Naistenliiton varapuheenjohtaja 2000–2002
* Turun lasten ja nuorten teatteri ry:n varapuheenjohtaja 2003–2005
* Turun sataman johtokunnan jäsen 2009–
* Turku Touring Oy:n johtokunnan jäsen 2009–
* Cencorp Oyj:n hallituksen varapuheenjohtaja 2013–2015

## Lähteet

## Aiheesta muualla
*
Haisuhillerit

**Haisuhillerit** (*Ictonyx*) on näätäeläimiin kuuluva suku. Siihen kuuluu kaksi afrikkalaista lajia:
* Libyanhaisuhilleri (*Ictonyx libyca*, aik. *Poecilictis libyca*)
* Haisuhilleri eli tsorilla (*Ictonyx striatus*)

Nisäkäsnimistötoimikunta on ehdottanut suvulle uutta suomenkielistä nimeä *zorillat*.

## Lähteet

## Aiheesta muualla
* Laji.fi: Zorillat (haisuhillerit) (''Ictonyx'')
* UniProt: Taxonomy - ''Ictonyx'' (genus) 
* Global Biodiversity Information Facility (GBIF): ''Ictonyx'' 
* PheroBase: Semiochemicals of Genus ''Ictonyx''
Kääpiö

**Kääpiö** on pienikokoinen ihmisenmuotoinen, yleensä miespuolinen taruolento. Tarujen kääpiöillä on usein valtavat voimat ja ne ovat ihmisille vaarallisia.

Suomen kielen sanan *kääpiö* mahdollinen etymologinen kantasana voi olla *kääppä* eli röykkiöhauta. Siinä tapauksessa kääpiöiden mytologinen alkuperä voisi olla hautakummun asukkaita eli haltioita, kumpuun haudattujen vainajien joskus jälkipolville - useimmiten näitä tulevasta onnettomuudesta varoittaakseen – näyttäytyviä yhteensulautuneita henkiä, omaisiaan suojelevia, aikojen kuluessa kuihtuneita hahmoja.

Lähes maailmanlaajuisesti eri mytologiat tuntevat pieniä ihmisiä, jotka asuvat maan tai veden alla. Keski-Amerikassa pikkuolentojen ajateltiin elävän luolissa. Hindulaisessa mytologiassa on jumala Vishnun viides inkarnaatio kääpiö Vamana, joka kykenee kolmella askeleella kulkemaan koko maailman läpi. Suomalaisessa mytologiassa kääpiöt olivat esimerkiksi maahisia. Tiedetään myös monta kertomusta vedestä nousevista ”pienistä miehistä”, jotka tulivat usein suorittamaan jonkin tärkeän teon. Eräällä niistä oli vaskiset vaatteet ja parta, sekä kirves, jolla kaadettiin iso tammi. Monissa myyteissä pienet ihmiset elivät maan alla ylösalaisin, ja saattoivat jopa houkutella ihmisiä nurinkuriseen maailmaan. Edellä mainittujen lisäksi lukuisat muutkin taruolennot ovat kuin pienikokoisia ihmisiä.

Kansanuskomuksissa kääpiöt olivat jättiläisten tavoin jäänteitä muinaisesta maailmasta. Kääpiöitä pidettiin taitavina, vihamielisinä, loitsimiskykyisinä ja epäluuloisina, mutta joissakin tarinoissa he ovat kiitollisia ja avuliaita.

Skandinaavisessa mytologiassa kääpiöt olivat ensimmäinen Odin-ylijumalan maailmaa asuttamaan luomista roduista. Ne syntyivät Ymir-jättiläisen kalmoa kaivavista valkoisista toukista. Mustista toukista syntyi pahoja peikkoja, kääpiöiden vihollisia. Koska kääpiöt ja peikot syntyivät toukista, jotka kaivelivat Ymirin ruumista, joka muodosti maankamaran, nämä jatkoivat Odinin luomina lajeina eloaan maan alla. Jos kääpiöt tai peikot tulevat maan alaisesta kodista päivänpaisteeseen, ne kivettyvät välittömästi kivipatsaiksi.

Fantasiakirjallisuus käytti kääpiötarinoiden raaka-aineena lähinnä skandinaavisia myyttejä, joista se jalosti ja muokkasi kääpiöitä huomattavasti. Fantasiakirjallisuus vakiinnutti kääpiöistä rodun tai lajin, jonka kaikki jäsenet ovat parrakkaita, ja asuvat vuorten alla harjoittaen kaivostoimintaa. Kääpiöiden yhteys kaivostoimintaan on tosin vanhempaa kansanperinnettä. Naiskääpiöitä esiintyy tarinoissa vähän ja nekin ovat usein parrakkaita. Jos kääpiö on aseistettu, aseena on yleensä kirves. Jos kääpiöllä on hattu, se on suippopäinen, huppumainen tai kypärä. Usein kääpiön nenänpää on pyöreähkö ja posket pyöreät.

## Lähteet

## Aiheesta muualla
Petri Salo

**Petri Antti Juhani Salo** (s. 18. lokakuuta 1959 Tampere) on suomalainen vanhempi konstaapeli ja Kokoomuksen kansanedustajana toiminut poliitikko. Hänet valittiin eduskuntaan ensi kerran vuoden 1999 vaaleissa. Salo on ollut Alahärmän kunnanvaltuustossa vuosina 1997–2008, Kauhavan kaupunginvaltuustossa vuosina 2009–2017 sekä Kauhavan kaupunginvaltuuston puheenjohtaja 2015–2017. Salo ei enää asettunut ehdokkaaksi vuoden 2011 eduskuntavaaleissa. Hän oli ehdolla vuoden 2015 eduskuntavaaleissa, mutta 1 010 ääntä ei riittänyt valintaan.

## Oikeudessa
Vuonna 2007 Vaasan hovioikeus tuomitsi Salon 30 päiväsakkoon kunnianloukkauksesta, kun tämä oli vuonna 2005 levittänyt perätöntä huhua alahärmäläisen kunnanvaltuutetun osallisuudesta huumausainerikokseen. Hänet tuomittiin myös maksamaan asianomistajalle korvauksia 2&nbsp;000 euroa.

Salo jäi kiinni ylinopeudesta epäiltynä toukokuussa 2010. Poliisi oli mitannut Ylihärmä-Vöyri-maantiellä henkilöautoa ajaneen Salon nopeudeksi 138 kilometriä tunnissa alueella, jossa oli 80 kilometrin nopeusrajoitus. 
Hän sai myös syytteen lahjonnasta, kun hän oli luvannut tarjota kahvit häntä sakottaneelle poliisille ja tämän työyhteisölle. Salo kiisti ylinopeuden. Käräjäoikeus kuitenkin hylkäsi lahjussyytteen, ja Salolle tuomittiin 60 päiväsakkoa törkeästä liikenneturvallisuuden vaarantamisesta yhteensä 3&nbsp;780 euroa sekä ajokieltoa syyskuun 2010 loppuun.

Joulukuun 4. päivä 2017 Suomen tasavallan presidentti Sauli Niinistö on arvonimilautakunnan esityksestä myöntänyt Petri Salolle avoimessa kirjeessään maakuntaneuvoksen arvonimen.

## Yksityiselämä
Salon puoliso vuodesta 1981 oli Maritta Myllykoski. Heillä on kolme lasta. Puoliso menehtyi vaikean sairauden murtamana tammikuun 8. päivä 2016.

## Lähteet

## Aiheesta muualla
* Petri Salon kotisivu 
*
Pertti Hemmilä

**Pertti Aatos Hemmilä** (s. 24. elokuuta 1955 Somero) on suomalainen kokoomusta edustava poliitikko, poliisi, maanviljelijä ja yrittäjä. Hemmilä toimi kansanedustajana Varsinais-Suomen vaalipiiristä vuosina 1999–2015. Hemmilä oli ehdolla myös eduskuntavaaleissa 2015, mutta jäi ensimmäiselle varasijalle. Pertti Hemmilä oli ehdolla myös vuoden 2023 eduskuntavaaleissa.

Hemmilä on toiminut Halikon kunnanvaltuuston puheenjohtajana vuosina 1997–2005. Hän on eläkkeellä poliisin virasta ja toimii aktiivisesti yrittäjänä metsä- ja energia-alalla. Pertti Hemmilä on avioliitossa  anestesialääkärin, LT Tuija Hemmilän kanssa. Hemmilällä on neljä aikuista lasta ja kymmenen lastenlasta. Sotilasarvoltaan hän on luutnantti.

## Lähteet

## Aiheesta muualla
* Hemmilän kotisivut 
*
Dainis Kūla

**Dainis Kūla** (s. 28. huhtikuuta 1959) on latvialainen keihäänheittäjä, olympiavoittaja ja MM-pronssimitalimies. Kansainvälisellä tasolla hän edusti Neuvostoliittoa.

Moskovan olympiavuonna 1980 Kūla heitti jo alkukesästä 90,30, ja juuri ennen kisoja 92,06. Suurin ennakkosuosikki olympiakultaan oli kuitenkin Unkarin voimakas Ferenc Paragi, joka huhtikuussa oli heittänyt uuden maailmanennätyksen 96,72.

Moskovan olympialaisten keihäsfinaalissa 21-vuotias Kūla herätti huomiota jo alkukierroksilla, mutta ei niinkään hyvien heittojensa ansiosta. Hän oli astunut kaksi ensimmäistä heittoaan yli, ja pääsy loppukierroksille oli näin kolmannen heiton varassa. Kolmannella heitollaan hänen keihäänsä liiteli kuin ilmavirtojen saattelemana pitkälle ja putosi maahan täysin lappeelleen. Tästä huolimatta virkailija nosti valkoisen lipun ja heitto mitattiin, mikä varmisti pääsyn jatkokierroksille. Neljännellä heitollaan Kūla heitti 91,20 metriä, mikä jäi koko kilpailun ainoaksi 90 metrin ylitykseksi ja riitti näin olympiakultaan. Hopealle sijoittui Neuvostoliiton kaksoisvoiton varmistanut Aleksandr Makarov. Ennakkosuosikki Paragi heitti parhaallaan vain 79,52 metriä, mikä ei riittänyt jatkokierroksille.

Kūla voitti toisen arvokisamitalinsa, väriltään pronssisen 1983 Helsingin MM-kisoista. Paras heitto kantoi tuolloin 85,60 metriä, mikä jäi vain kaksi senttimetriä amerikkalaisen Tom Petranoffin hopeaheitosta. 

189-senttinen ja 94-kiloinen Kūla jatkoi uraansa vielä useiden vuosien ajan. Neuvostoliiton mestaruuden hän voitti kolmesti vuosina 1982–1984. Kansainvälisissä kisoissa hän oli mukana vielä 1993 MM-kisoissa Stuttgartissa edustaen Latviaa, mutta ilman mainittavampaa menestystä heittojen jäädessä alle 74 metrin.

## Lähteet
Nawal al-Mutawakkil

**Nawal al-Mutawakkil** (s. 15. huhtikuuta 1962 Casablanca, Marokko) on marokkolainen poliitikko ja entinen 400 metrin aitajuoksija. Hän voitti kultamitalin ensimmäistä kertaa olympiakisojen ohjelmassa olleissa naisten pitkissä aidoissa Los Angelesin olympialaisissa 1984.

Nawal al-Mutawakkilista tuli olympiavoittonsa myötä kautta aikojen ensimmäinen marokkolainen olympiavoittaja ja myös ensimmäinen naispuolinen afrikkalainen muslimi olympiavoittaja. Hänen voittojuoksunsa näytettiin Marokossa televisiossa kahden aikaan yöllä, ja voiton varmistuttua ihmiset kerääntyivät juhlimaan Casablancan kaduille. Marokon kuningas Hassan II julisti, että kaikki kyseisenä päivänä syntyneet tyttölapset tulisi nimetä hänen mukaansa.

Afrikan mestaruuden al-Mutawakkil on voittanut viidesti: 200 metrin juoksussa vuonna 1984, 100 metrin aitajuoksussa 1982 ja 400 metrin aitajuoksussa 1982, 1984 ja 1985.

Vuonna 1995 al-Mutawakkil valittiin IAAF:n jäseneksi ja vuonna 1998 KOK:n jäseneksi. Hän on mukana valitsemassa vuoden 2012 kesäolympialaisten isäntäkaupunkia. Lokakuussa 2007 al-Mutawakkil nimitettiin Marokon nuoriso- ja urheiluasioista vastaavaksi ministeriksi. Elokuussa 2008 hänet valittiin KOK:n hallitukseen.

## Lähteet

## Aiheesta muualla
*Nawal al-Mutawakkil KOK:n sivuilla
Pekka Kuosmanen

**Pekka Kalevi Kuosmanen** (s. 19. lokakuuta 1940 Kuusjärvi) on suomalainen yrittäjä ja entinen Kokoomuksen kansanedustaja. Hän toimi kansanedustajana vuosina 1995–2007. Kuosmanen on istunut Kouvolan kaupunginvaltuutettuna 1981–2000 ja myös hallituksessa lukuun ottamatta vuosia 1985–1988. Hän oli kaupunginhallituksen varapuheenjohtaja 1997–1998 ja puheenjohtaja 1998–2000.

Kuosmasen puoliso vuodesta 1963 on Kaija Julku. Heillä on kaksi lasta (s. 1966 ja 1969).

Sotilasarvoltaan Kuosmanen on sotilasmestari.

## Aiheesta muualla
*
Timo Seppälä (poliitikko)

**Jorma Timo Antero Seppälä** (s. 5. maaliskuuta 1946 Hollola) on suomalainen yrittäjä, Skycoldin hallituksen puheenjohtaja vuodesta 2000. Tätä ennen hän toimi samalla kylmäkonealalla Pentti Porkka Oy:n toimitusjohtajana ja sitä ennen varatoimitusjohtajana. Ennen teollisuuteen siirtymistään Seppälä oli Kansallis-Osake-Pankin pankinjohtajana Lahdessa.

Seppälä valittiin 2003 kansanedustajaksi Hämeen vaalipiiristä. Ensimmäisen kerran hänet valittiin eduskuntaan vuoden 1999 vaaleissa. Seppälä on istunut Hollolan kunnanvaltuutettuna vuodesta 1988 ja ollut sen hallituksen puheenjohtaja 1995–1999.

Seppälä avioitui vuonna 1971 Marja-Liisan (o.s. Lehtimäki) kanssa. Heille syntyi lapsi Tomi vuonna 1975 (k. 1985) ja Heidi vuonna 1978.

Sotilasarvoltaan Seppälä on majuri (ylennetty 1999).

Seppälä teki eduskuntakyselyn siitä, miten Euroopan unionin maataloustukia tarkastavat tarkastajat kohtelevat maanviljelijöitä. Värikkään eduskuntapuheen vuoksi asia meni myös iltapäivälehtiin. Kotikunnassaan Seppälä kannattaa elinkeinoelämän kehittämistä, muun muassa Nostavan logistiikkakeskusta.

Timo Seppälä ei enää asettunut kansanedustajaehdokkaaksi vuoden 2007 eduskuntavaaleissa.

## Aiheesta muualla
* 
* Kirjallinen kysymys: EU-tarkastajien käyttäytyminen (PDF)
Sirpa Asko-Seljavaara

**Sirpa-Liisa Asko-Seljavaara** (s. 12. lokakuuta 1939 Helsinki) on suomalainen plastiikkakirurgiaan erikoistunut lääkäri ja poliitikko. Hän oli kokoomuksen kansanedustaja vuosina 2003–2011. Asko-Seljavaaralle myönnettiin professorin arvonimi vuonna 1995. 

## Elämä ja ura
### Lääkärinä
Asko-Seljavaara valmistui ylioppilaaksi Lahden tyttölyseosta vuonna 1959. Hän opiskeli lääketiedettä Helsingin yliopistossa ja valmistui lääketieteen lisensiaatiksi vuonna 1965. Lääketieteen ja kirurgian tohtoriksi hän väitteli vuonna 1974. Kirurgiaan Asko-Seljavaara erikoistui vuonna 1976 ja plastiikkakirurgiaan vuonna 1978. Hän on ollut Helsingin yliopiston plastiikkakirurgian dosentti vuodesta 1983. Hän on julkaissut noin 300 tieteellistä artikkelia kansainvälisissä alan lehdissä.

Vuosina 1990–2003 Asko-Seljavaara toimi HYKSin plastiikkakirurgian ylilääkärinä. Sitä ennen hän työskenteli 20 vuotta lääkärinä ja kirurgina. Hän on ollut muun muassa European Association of Plastic Surgeons -yhdistyksen puheenjohtaja 1996–1997 ja Suomen Kirurgiyhdistyksen puheenjohtaja 2000–2002. Häntä arvostetaan etenkin rintasyövän jälkeisten korjausleikkausten tekijänä ja edistäjänä.

### Poliitikkona
Asko-Seljavaara valittiin eduskuntaan vuoden 2003 vaaleissa. Hän istui kaksi kautta vuoteen 2011. Hän oli sosiaali- ja terveysvaliokunnan jäsen 2003–2011 ja varapuheenjohtaja 2007–2011. Lisäksi hän oli suuren valiokunnan jäsen vuosina 2007–2011.

Helsingin kaupunginvaltuustoon Asko-Seljavaara valittiin kunnallisvaaleissa 2004. Hän oli Helsingin terveyslautakunnan varapuheenjohtaja vuosina 2005–2009. Kesällä 2024 hän ilmoitti jättävänsä politiikan, eikä asetu enää ehdolle seuraavissa kunnallisvaaleissa.

### Yksityiselämä
Asko-Seljavaaran puoliso on Seppo Seljavaara. Heillä on kaksi poikaa. Asko-Seljavaara asuu nykyään Helsingissä sijaitsevassa Lauttasaaren kaupunginosassa, Vattuniemessä.

Asko-Seljavaara on vuorineuvos Aukusti Asko-Avoniuksen tytär.

Vuonna 2014 Asko-Seljavaara paheksui julkisesti euroviisuvoittaja Conchita Wurstia.

## Lähteet

## Aiheesta muualla
*
Akondroplasia

**Akondroplasia** on lyhytkasvuisuusoireyhtymä. Se välittyy neljännen kromosomin perimäaineksen vaurion myötä. Oireyhtymä esiintyy noin 0,5–1,5 lapsella 10&nbsp;000 syntyvää lasta kohti.

Akondroplasian tunnusmerkkejä ovat lyhytkasvuisuus, lyhyet raajat, isokokoinen pää ja korkea otsa sekä nenäselkä, joka on heikosti muodostunut. Sairauteen kuuluvat myös olennaisena osana notkoselkäisyys ja vääräsäärisyys. Tavallisesti akondroplasiaa sairastavien ihmisten pituus aikuisiässä on noin 120–130 senttimetriä. Jos vanhemmista toisella on akondroplasia, lapsista puolet perii geenin. Jos molemmilla vanhemmilla on akondroplasia, puolet lapsista perii sairauden, neljännes on normaalipituisia ja neljännes kuolee sylivauvana.

Tunnettuja akondroplasiaa sairastavia näyttelijöitä ovat Wee-Man (Jason Acuña) ja Peter Dinklage. 

Brittiläisellä sosiologilla Tom Shakespearella on akondroplasia. Hän työskentelee vammaisten oikeuksien puolesta ja on Maailman terveysjärjestön palveluksessa.

## Lähteet

## Aiheesta muualla

* Kehitysvammahuollon tietopankki - Akondroplasia